CELEX: 62013TN0542
Language: lt
Date: 2013-10-02 00:00:00
Title: Byla T-542/13: 2013 m. spalio 2 d. pareikštas ieškinys byloje Nyderlandai prieš Komisiją

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/67
            
         2013 m. spalio 2 d. pareikštas ieškinys byloje Nyderlandai prieš Komisiją
   
   (Byla T-542/13)
   2013/C 344/123
   Proceso kalba: nyderlandų
   
      Šalys
   
   
      Ieškovė: Nyderlandų Karalystė, atstovaujama J. Langer ir M. Bulterman
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. liepos 18 d. Komisijos sprendimą C(2013) 4474, galutinis, dėl 2012 m. birželio 8 d. Nyderlandų Karalystės reglamento, nustatančio tarptautinio keleivių vežimo geležinkeliais paslaugų liberalizavimo įgyvendinimo taisykles, tam tikrų nuostatų netaikymo,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1)
            
            
               Pirmasis ieškinio pagrindas susijęs su tuo, kad Komisija ginčijamą sprendimą neteisėtai pagrindė Direktyvos 2012/34/ES (1) 61 straipsniu. Jeigu Komisija nepritaria būdui, kuriuo Nyderlandų įstatymų leidėjas perkelia direktyvą, gali remtis SESV 258 straipsniui.
            
         
               2)
            
            
               Antrasis ieškinio pagrindas susijęs su teisės į gynybą, teisėtų lūkesčių apsaugos ir lojalaus bendradarbiavimo principų pažeidimu, nes Komisija pasibaigus ES bandomajam projektui (2) pripažino Nyderlandų teisės aktus netaikytinais pagal Direktyvos 2012/34/ES 61 straipsnį. Atsakydama į Komisijos klausimus įgyvendinant ES bandomąjį projektą Nyderlandų Karalystė galėjo pagrįstai remtis tuo, kad Komisija jai pateikta informacija naudojasi tik (galimoje) pažeidimo procedūroje.
            
         
               3)
            
            
               Trečiasis ieškinio pagrindas susijęs su motyvavimo stoka ir nepakankamu Direktyvos 2012/34/ES išaiškinimu, nes Komisija manė, kad „transporto paslaugos pagrindinio tikslo“, kaip jis suprantamas pagal direktyvos 10 straipsnio 3 dalį, nustatymo kriterijų negalima nustatyti iš anksto ir kad priežiūros institucija turi nustatyti „ekonominės pusiausvyros“, kaip ji suprantama pagal Direktyvos 11 straipsnio 2 dalį, nustatymo kriterijus.
            
         
      (1)  2012 m. lapkričio 21 d. Europos Parlamento ir Tarybos direktyva 2012/34/ES, kuria sukuriama bendra Europos geležinkelių erdvė (OL L 343, p. 32).
   
      (2)  Žr. Komisijos komunikatą „Rezultatų siekianti Europa — Bendrijos teisės taikymas“ (KOM(2007)502, galutinis).